
			          Telšių lopšelio-darželio „Žemaitukas“
			          direktoriaus 2026 m. liepos 1 d. 
			          įsakymu Nr. V-134 
TELŠIŲ LOPŠELIO-DARŽELIO „ŽEMAITUKAS“ 
DARBUOTOJŲ DARBO APMOKĖJIMO SISTEMA
I. BENDROSIOS NUOSTATOS
1. Telšių lopšelio-darželio „Žemaitukas“ (tolia – Mokykla) darbuotojų, dirbančių pagal darbo sutartis (toliau – Darbuotojai), darbo apmokėjimo sistema (toliau – DAS) reglamentuoja darbo apmokėjimo tvarką Mokykloje, darbo apmokėjimo Mokykloje principus, Mokyklos pareigybių grupavimą į pareigybių grupes ir lygius, pareigybių skaičių Mokykloje, Mokyklos pareigybių aprašymo tvarką, darbo užmokesčio sandarą, darbo apmokėjimo sąlygas bei dydžius, pareiginės algos koeficiento dydžio nustatymo kriterijus ir, atsižvelgiant į juos, didžiausius pareiginės algos koeficiento dydžius, konkrečių pareigybių pareiginės algos koeficientų intervalus, taip pat priemokų, skatinimo ir apdovanojimų skyrimo tvarką,   pareiginės algos koeficiento nustatymo ir keitimo po veiklos vertinimo tvarką, Mokyklos DAS peržiūrėjimo bei keitimo tvarką ir kitas darbo užmokesčio skyrimo ir mokėjimo   nuostatas.
2. Šios DAS nuostatos parengtos vadovaujantis Lietuvos Respublikos darbo kodeksu ir jį įgyvendinančiais teisės aktais, Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymas (toliau – Įstatymas) ir jį įgyvendinančiais teisės aktais, Lietuvos Respublikos švietimo įstatymu ir jį įgyvendinančiais teisės aktais, Lietuvos Respublikos Vyriausybės nutarimais, Lietuvos Respublikos švietimo ministro įsakymais, Mokyklos darbo tvarkos taisyklėmis, suderintomis su kitais Mokyklos lokaliniais teisės aktais, o taip pat atsižvelgiant į Lietuvos Respublikos Vyriausybės patvirtintas darbo apmokėjimo sistemos nustatymo rekomendacijas.
3. DAS nustato įstaigos vadovas, suderinęs ją su Mokykloje veikiančia profesine sąjunga   ir skelbia Mokyklos interneto svetainėje https://ldzemaitukas.lt/. kuri yra kaip įstaigos kolektyvinės sutarties priedas.
4. Mokyklos DAS parengta vadovaujantis teisinio apibrėžtumo, teisėtų lūkesčių apsaugos ir visokeriopos darbo santykių teisių gynybos, darbo santykių stabilumo, teisingo mokėjimo už darbą, vienodo atlygio už tokį patį ir vienodos vertės darbą, Darbuotojų lygybės, nepaisant jų lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos, sveikatos būklės, ketinimo turėti vaiką (vaikų), įvaikį (įvaikių), globotinį (globotinių), rūpintinį (rūpintinių), santuokinės ir šeiminės padėties, priklausymo politinėms partijoms, profesinėms sąjungoms ir asociacijoms aplinkybių, nesusijusių su valstybės tarnautojų dalykinėmis savybėmis, laisvų kolektyvinių derybų ir teisės imtis kolektyvinių veiksmų, skaidrumo ir viešumo principais. Nustatant pareiginės algos koeficientus užtikrinamas vienodo atlygio už tokį patį ar lygiavertį darbą principas, atsižvelgiant į šioje darbo apmokėjimo sistemoje nustatytus kriterijus, darbuotojo veiklos vertinimo rezultatus ir teisės aktų nustatyta tvarka priimtus sprendimus dėl pareiginės algos koeficiento nustatymo ar pakeitimo.
5. DAS taikoma nustatant, apskaičiuojant ir išmokant darbo užmokestį Mokyklos darbuotojams, dirbantiems pagal darbo sutartis.
6. Mokyklos Darbuotojų darbo užmokestis mokamas iš specialios tikslinės dotacijos ugdymo reikmėms finansuoti ir savivaldybės biudžeto lėšų savarankiškoms funkcijoms vykdyti.
7. Šioje DAS vartojamos sąvokos:
7.1. Išsilavinimas – Lietuvos Respublikos teisės aktų nustatyta tvarka pripažįstama asmens tam tikro lygio branda, kompetencija, kvalifikacija;
7.2. Pedagoginio darbo stažas – tai yra specialus darbo stažas, vaikų, jaunimo ir suaugusiųjų mokymo bei ugdymo darbo, atliekamo ugdymo ir švietimo įstaigose bei joms prilygintose institucijose, laikotarpis;
7.3. Profesinio darbo patirtis – patirtis, kuri apskaičiuojama sumuojant laikotarpius, kai buvo
dirbamas darbas, analogiškas pareigybės aprašyme nustatytam tam tikros profesijos ar specialybės darbui, arba atliekamos funkcijos, analogiškos pareigybės aprašyme nustatytoms funkcijoms;
7.4. Vadovaujamo darbo patirtis – patirtis, kuri apskaičiuojama sumuojant laikotarpius, kai buvo vadovaujama įmonėms, įstaigoms, organizacijoms ir (ar) jų padaliniams.

II. DIDŽIAUSIAS LEISTINAS PAREIGYBIŲ SKAIČIUS, SĄRAŠAS,
           PAREIGYBIŲ LYGIAI IR GRUPĖS, PAREIGYBIŲ APRAŠYMAI

8. Mokyklos pareigybių skaičių ir pareigybių sąrašą nustato ir tvirtina Mokyklos vadovas, įsakymu, konsultuodamasis su Mokyklos profesine sąjunga. Pareigybių skaičius ir pareigybių sąrašas nustatomas naudojantis Lietuvos Respublikos ekonomikos ir inovacijų ministro patvirtintais Lietuvos profesijų klasifikatoriaus kodais, pritaikant profesijos pavadinimą konkrečiai pareigybei įvardyti.
9. Mokyklos Darbuotojai pagal savo pareigybę priskiriami atitinkamam pareigybės lygiui ir pareigybių grupei. Darbuotojų pareigybės lygis priklauso nuo tai pareigybei būtino išsilavinimo. 
10. Mokyklos Darbuotojų pareigybės yra keturių lygių:
10.1. A lygio – pareigybės, kurioms būtinas ne žemesnis kaip aukštasis išsilavinimas:
a) A1 lygio – pareigybės, kurioms būtinas ne žemesnis kaip aukštasis universitetinis išsilavinimas su magistro kvalifikaciniu laipsniu ar jam lygiaverte aukštojo mokslo kvalifikacija;
b) A2 lygio – pareigybės, kurioms būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštasis koleginis išsilavinimas su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija;
10.2. B lygio – pareigybės, kurioms būtinas ne žemesnis kaip aukštesnysis išsilavinimas, įgytas iki 2009 metų, ar specialusis vidurinis išsilavinimas, įgytas iki 1995 metų;
10.3. C lygio – pareigybės, kurioms būtinas ne žemesnis kaip vidurinis išsilavinimas ir (ar) įgyta profesinė kvalifikacija;
10.4. D lygio – pareigybės, kurioms netaikomi išsilavinimo ar profesinės kvalifikacijos reikalavimai.
11. Mokyklos Darbuotojų pareigybės skirstomos į šias pareigybių grupes:
11.1. I grupė - Mokyklos vadovai ir jų pavaduotojai (mokyklos direktoriaus, direktoriaus pavaduotojo ugdymui), pareigybės lygis A2;
11.2. II grupė – Mokytojai, vaiko pagalbos specialistai (ikimokyklinio ugdymo mokytojo, priešmokyklinio ugdymo mokytojo, meninio ugdymo mokytojo, logopedo, specialiojo pedagogo, socialinio pedagogo, judesio korekcijos specialisto), pareigybės lygis A2;
11.3. III grupė – Specialistai (raštinės administratorius) pareigybės  lygs B;
11.4. IV grupė – Mokyklos kvalifikuoti Darbuotojai ( mokinio padėjėjas, ikimokyklinio ugdymo mokytojo padėjėjas, virėjas, sandėlininkas). Pareigybės lygis C;
11.5. V grupė – Darbuotojai (darbininko, kiemsargio, valytojo). Pareigybės lygis  D . 
12. Lyginant pareigybes ir nustatant pareigybių didžiausius pareiginės algos koeficientų dydžius
viršijančius Valstybės tarnybos įstatymo 1 priede ir Biudžetinių įstaigų darbuotojų darbo apmokėjimo ir komisijų narių atlygio už darbą įstatymo 1 priede nustatytus pareiginės algos minimalius koeficientus:
      12.1. laikomasi  pareigybių grupių hierarchinės struktūros vientisumo nuo aukščiausios iki
žemiausios pareigybių grupės;
             12.2. taikomi pareigybių lyginimo ir pareiginės algos koeficiento dydžio nustatymo kriterijai:
12.2.1. veiklos sudėtingumo – kriterijus, apibrėžiantis gebėjimą atlikti tam tikros apimties (susieto
su specialiųjų poreikių mokinių skaičiumi)  užduotis;
12.2.2. darbo patirties – kriterijus, apibrėžiantis gebėjimą atlikti pavestas funkcijas priklausomai
nuo turimos profesinio darbo patirties;
12.2.3. išsilavinimo – kriterijus, apibrėžiantis pareigybei reikalingą tam tikro lygio išsilavinimo
būtinumą;
12.2.4. atsakomybės lygio – kriterijus, apibrėžiantis pareigybės faktinį atsakomybės lygį už
laukiamą rezultatą, administruojant ir tam tikras programas CPO (Centralizuota viešųjų pirkimų organizacija), SABIS (Sąskaitų administravimo sistema).
13. Mokyklos vadovas ar jo įgaliotas asmuo tvirtina Darbuotojų pareigybės aprašymus, o Mokyklos vadovo pareigybės aprašymą tvirtina Telšių rajono savivaldybės meras. Rengiant Mokyklos Darbuotojų pareigybės aprašymus vadovaujamasi Socialinės apsaugos ir darbo ministro patvirtinta biudžetinių įstaigų darbuotojų, išskyrus mokytojus, pareigybių aprašymo metodika. Rengiant  mokytojų pareigybių aprašymą vadovaujamasi Respublikos švietimo, mokslo ir sporto ministro patvirtinta mokytojų pareigybių aprašymo metodika.
14. Mokyklos Darbuotojų pareigybės aprašymuose nurodoma: pareigybės pavadinimas, pareigybės grupė ir konkretus pareigybės lygis, specialieji reikalavimai, keliami atitinkamas pareigas einančiam Darbuotojui (išsilavinimas, darbo patirtis, profesinė kvalifikacija ar kiti specialieji reikalavimai), pareigybei priskirtos funkcijos ir pavaldumas, o taip pat gali būti nurodoma ir kita informacija (privalomi kvalifikaciniai reikalavimai, gebėjimai ir pan.).
15. Didžiausią leistiną darbuotojų, dirbančių pagal darbo sutartis ir gaunančių darbo užmokestį iš savivaldybės biudžeto, pareigybių skaičių tvirtina Mokyklos direktorius.

III. DARBO UŽMOKESČIO SANDARA
16. Mokyklos Darbuotojų darbo užmokestį sudaro:
16.1. Pareiginė alga (šios DAS IV skyrius); 
16.2. Priemokos (šios DAS VI skyrius);
16.3. Piniginė išmoka už atliktą darbą, mokama pagal darbo teisės normas ir šią DAS;
16.4. Mokėjimas už darbą poilsio ir švenčių dienomis, viršvalandinį darbą (šios DAS X skyrius).

IV. PAREIGINĖ ALGA

17. Mokyklos Darbuotojų pareiginė alga, nustatoma vadovaujantis Įstatymo bei šios DAS nuostatomis, sulygstama su Mokyklos darbuotoju sudaromoje darbo sutartyje. Darbuotojų koeficientai negali viršyti vadovo pareiginės algos maksimalaus koeficiento dydžio. Mokyklos vadovo darbo apmokėjimo sistemą nustato Savininko teises ir pareigas įgyvendinanti institucija. 
18. Pareiginė alga apskaičiuojama pareiginės algos koeficientą dauginant iš Lietuvos Respublikos pareiginės algos (atlyginimo) bazinio dydžio. Pareiginės algos koeficientas nustatomas vadovaujantis Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymu bei šios darbo apmokėjimo sistemos nuostatomis. Darbuotojo pareiginės algos koeficientas gali būti keičiamas pasikeitus teisės aktams, profesinio darbo patirčiai, pareigybės sudėtingumui arba atlikus darbuotojo veiklos vertinimą. Pareiginės algos koeficiento vienetas yra Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatyme nustatytas pareiginės algos (atlyginimo) bazinis dydis.
19. Mokyklos darbuotojo pareiginės algos koeficientą pagal šioje DAS numatytus kriterijus ir koeficientų dydžius nustato Mokyklos vadovas. Darbuotojų pareiginės algos koeficientas peržiūrimas ir tikslinamas pasikeitus reglamentuojantiems darbuotojų apmokėjimą teisės aktams, taip pat Savivaldybės tarybai patvirtinus einamųjų metų finansinius asignavimus (biudžetą) įstaigai.
20. Pavaduotojo ugdymui pareiginės algos koeficientai nustatomi DAS priede Nr. 2 vadovaujantis Įstatymu, atsižvelgiant į Mokyklos ugdomų vaikų skaičių, pedagoginio darbo stažą ir veiklos sudėtingumą.
21. Mokytojų ir pagalbos mokiniui specialistų pareiginės algos koeficientai nustatomi atsižvelgiant į pedagoginio darbo stažą, kvalifikacinę kategoriją ir veiklos sudėtingumą:
22.1. Mokytojų dirbančių pagal ikimokyklinio ir  priešmokyklinio ugdymo programą, ir meninio
ugdymo mokytojų, dirbančių pagal ikimokyklinio ir (arba) priešmokyklinio ugdymo programas algos koeficientų dydžiai bei pareiginės algos koeficientų nustatymo kriterijai nurodomi DAS priede Nr.3 vadovaujantis Įstatymu, atsižvelgiant į šių Darbuotojų pedagoginio darbo stažą, kvalifikacinę kategoriją ir veiklos sudėtingumą.
22.2. Specialiųjų pedagogų, logopedų, socialinių pedagogų  pareiginės algos koeficientų dydžiai
bei pareiginės algos koeficientų nustatymo kriterijai nurodomi DAS priede Nr. 4 , vadovaujantis Įstatymu, atsižvelgiant į šių Darbuotojų pedagoginio darbo stažą, kvalifikacinę kategoriją ir veiklos sudėtingumą.
23. Kitų Mokyklos Darbuotojų, išskyrus Mokyklos vadovą, Mokyklos vadovo pavaduotoją ugdymui, kurio darbas laikomas pedagoginiu, mokytojus,  taip pat specialiuosius pedagogus,  socialinius pedagogus, pareiginė alga nustatoma iš DAS priede Nr.5  pareigybei nustatyto pareiginės algos koeficientų intervalo. Mokyklos darbuotojo pareiginės algos koeficientą pagal numatytus kriterijus ir koeficientų dydžius nustato Mokyklos vadovas kaip darbuotoją į pareigas priimantis asmuo. Tos pačios pareigybės darbuotojams gali būti nustatyti skirtingi pareiginės algos koeficientai, jeigu jie nustatyti ar pakeisti vadovaujantis tuo metu galiojusiomis teisės aktų nuostatomis, darbuotojų veiklos vertinimo rezultatais ar kitais šioje darbo apmokėjimo sistemoje nustatytais kriterijais.
24. Darbininkų pareiginė alga yra  lygi Vyriausybės teisės aktais nustatytam MMA. 
25. Mokyklos vadovo darbo apmokėjimo sąlygas, pareiginės algos pastoviąją dalį koeficientais nustato Telšių rajono savivaldybės meras.
26. Nustatyto pareiginės algos koeficiento keitimas (nustatymas iš naujo):
26.1  Mokytojų, pagalbos mokiniui specialistų, direktoriaus pavaduotojų ugdymui ir ūkiui,
pareiginės algos koeficientas keičiamas (nustatomas iš naujo), pasikeitus darbuotojo pareiginės algos koeficiento nustatymo kriterijams, nurodytiems DAS prieduose Nr. 2, Nr. 3 ir Nr.4  nustatomiems atsižvelgiant į Įstatymo nuostatas.
26.2. Kitų Mokyklos Darbuotojų pareiginės algos koeficientas keičiamas (nustatomas iš naujo)
šiais atvejais:
26.1.1. Po mokyklos darbuotojo veiklos vertinimo (DAS V skyrius)
26.1.2. Pasikeitus įstatymuose nustatytoms minimalioms pareiginės algos koeficientų riboms.
26.1.3. Pasikeitus darbo užmokesčio fondui.

V. VEIKLOS VERTINIMAS
27. Vertinama Direktoriaus pavaduotojo ugdymui, pavaduotojo ūkiui ir kitiems reikalams, kitų Mokyklos Darbuotojų, išskyrus mokytojus, pagalbos mokiniui specialistus ir darbininkus, praėjusių kalendorinių metų veikla.
28. Direktoriaus pavaduotojo ugdymui veiklos vertinimas atliekamas vadovaujantis Lietuvos Respublikos švietimo, mokslo ir sporto ministro patvirtintu veiklos vertinimo tvarkos aprašu. Direktoriaus pavaduotojo ūkiui ir kitiems reikalams, kitų Mokyklos darbuotojų praėjusių kalendorinių metų veikla vertinama vadovaujantis Vyriausybės ar jos įgaliotos institucijos patvirtintu biudžetinių įstaigos darbuotojų veiklos vertinimo tvarkos aprašu.
29. Mokyklos Darbuotojų veiklos vertinimo tikslas – nustatyta tvarka įvertinti jų kompetenciją (įgūdžius, žinias, gebėjimus) ir pasiektus veiklos rezultatus. Metines veiklos užduotis, siektinus rezultatus ir jų vertinimo rodiklius darbuotojams nustato Mokyklos direktorius, o kasmetinę veiklą vertina tiesioginis darbuotojo vadovas. Mokyklos Darbuotojai turi teisę kviesti Mokyklos Profesinės sąjungos atstovą dalyvauti vertinant jų veiklą.
30. Priklausomai nuo Mokyklos darbuotojo veiklos vertinimo rezultatų, gali keistis jų teisinė padėtis Įstatymo numatyta tvarka. Atsižvelgiant į Mokyklos darbuotojo veiklos vertinimo rezultatus, vadovaujantis Įstatymo nuostatomis gali būti keičiamas (didinamas arba mažinamas) Mokyklos darbuotojo pareiginės algos koeficientas.
31. Metinės užduotys, susijusios su darbo funkcijomis, siektini rezultatai ir jų vertinimo rodikliai darbuotojui turi būti nustatyti kiekvienais metais iki kovo 1 dienos, įstaigos darbuotojui, kurio     darbo įstaigoje pradžia arba perkėlimo į kitas pareigas data yra ne vėlesnė nei spalio 1 d. arba grįžusiam             iš atostogų vaikui prižiūrėti – einamaisiais metais per mėnesį nuo darbo įstaigoje pradžios, perkėlimo arba grįžimo į pareigas dienos. Darbuotojui, kurio darbo įstaigoje pradžios arba perkėlimo į kitas pareigas data yra vėlesnė nei spalio 1 d. metinės užduotys, siektini rezultatai ir jų vertinimo rodikliai einamiesiems metams nenustatomi. Prireikus nustatytos metinės užduotys, siektini rezultatai ir jų  vertinimo rodikliai einamaisiais metais gali būti pakeisti arba papildyti, bet ne vėliau kaip iki spalio 1 d.
32. Darbuotojų praėjusių metų veikla gali būti įvertinama:
32.1. viršijanti lūkesčius;
[bookmark: part_f0708c2463114201b400f1031e8fe555]32.2. atitinkanti lūkesčius;
[bookmark: part_a49d09f55cd647a1b255506cf656b95d]32.3. iš dalies atitinkanti lūkesčius;
32.4. neatitinkanti lūkesčių.
[bookmark: _Hlk202454504][bookmark: part_9a3de40479c74aecb709b371f334c65f]33. Jeigu Mokyklos darbuotojo, veikla įvertinama kaip viršijanti lūkesčius, Mokyklos direktoriaus sprendimu, atsižvelgiant į darbo apmokėjimo sistemos nuostatas, gali būti nustatomas didesnis pareiginės algos koeficientas, taikant ne mažiau kaip 0,06 didesnį pareiginės algos koeficientą, tačiau ne didesnį, negu nustatytas tos pareigybės didžiausias pareiginės algos koeficientas arba nesant pakankamam darbo užmokesčio mokos fondui Mokyklos darbuotojui gali būti  taikomos ir kitos šios DAS išvardintos 46 punkte skatinimo priemonės. 
34. Jeigu Mokyklos darbuotojo veikla įvertinama kaip atitinkanti lūkesčius, teisinė jo padėtis
nesikeičia ir darbuotojo veiklos vertinimas baigiamas, išskyrus atvejus, kai darbuotojas nesutinka su tiesioginio vadovo pateiktu veiklos vertinimu.
35. [bookmark: part_e3a523db8c7b460abf35672f83c17350] Jeigu Mokyklos darbuotojo veikla įvertinama kaip iš dalies atitinkanti lūkesčius, jo teisinė padėtis nesikeičia, tačiau Mokyklos  darbuotojui gali būti nustatomas kvalifikacijos tobulinimas.
36. [bookmark: part_5afaf73d4c1c4e5eb4f9622252dbdb27]Kai Mokyklos darbuotojo veikla įvertinama kaip neatitinkanti lūkesčių, tiesioginio vadovo rašytiniu motyvuotu pasiūlymu biudžetinės įstaigos darbuotoją į pareigas priimančio asmens sprendimu:
[bookmark: part_1ca8d24bf2d84d34abd92b00f6690690]          36.1. Mokyklos darbuotojams, pavaduotojui ūkiui ir bendriesiems klausimams atsižvelgiant į darbo apmokėjimo sistemos nuostatas, gali būti nustatomas mažesnis pareiginės algos koeficientas, taikant ne mažiau kaip 0,06 ir ne daugiau kaip 0,18 mažesnį pareiginės algos koeficientą, tačiau ne mažesnį, negu nustatytas tos pareigybės minimalus pareiginės algos koeficientas, o  pavaduotojui ugdymui, taikant 0,1 mažesnį pareiginės algos koeficientą;
[bookmark: part_30cf4da83c314491ace04bd7314d670e]36.2. Mokyklos darbuotojas gali būti perkeliamas į žemesnes pareigas toje pačioje biudžetinėje įstaigoje, jeigu tai neprieštarauja Viešųjų ir privačių interesų derinimo įstatymo 23 straipsniui (biudžetinės įstaigos darbuotojas gali būti perkeliamas į pareigas, dėl kurių turi būti rengiamas konkursas, tik jeigu tai atitinka Vyriausybės tvirtinamame pareigybių, dėl kurių rengiamas konkursas, sąraše nurodytas sąlygas);
[bookmark: part_b1dfe7dec4974ddfaf561043d4217b3b][bookmark: part_09449d8c60784447b0f540657a772382]         36.3. gali būti sudaromas ne trumpesnės negu 2 mėnesių ir ne ilgesnės negu 6 mėnesių trukmės Mokyklos darbuotojo veiklos gerinimo planas. Jeigu, pasibaigus Mokyklos darbuotojo veiklos gerinimo plano terminui, Mokyklos darbuotojo veikla neeilinio vertinimo metu įvertinama kaip neatitinkanti lūkesčių, Mokyklos darbuotojas gali būti atleidžiamas iš pareigų.	
37. Neeilinis Mokyklos darbuotojo veiklos vertinimas gali būti atliekamas Įstatymo nustatytais atvejais ir jame numatyta tvarka.
38. Mokyklos darbuotojas, nesutinkantis su tiesioginio vadovo pateiktu veiklos vertinimu, turi teisę kreiptis į Mokyklos direktorių įvertinti, ar veiklos vertinimas objektyvus ir pagrįstas. Jeigu direktorius padaro išvadą, kad Mokyklos darbuotojo veikla įvertinta neobjektyviai ir nemotyvuotai, Mokyklos darbuotojo tiesioginis vadovas atlieka pakartotinį darbuotojo veiklos vertinimą. Direktoriaus išvada dėl  darbuotojo veiklos vertinimo objektyvumo ir pagrįstumo gali būti skundžiama darbo ginčų nagrinėjimo tvarka.

VI. PRIEMOKOS

39. Mokyklos darbuotojui gali būti skiriamos šios priemokos:
39.1. už pavadavimą, kai raštu pavedama laikinai atlikti kito darbuotojo pareigybei nustatytas funkcijas;
39.2. už papildomų raštu suformuluotų užduočių atlikimą, kai dėl to viršijamas įprastas darbo krūvis arba kai atliekamos pareigybės aprašyme nenustatytos funkcijos;
39.3. už įprastą darbo krūvį viršijančią veiklą, kai yra padidėjęs darbų mastas, atliekant pareigybės aprašyme nustatytas funkcijas, bet neviršijama nustatyta darbo laiko trukmė.
40. Kiekviena priemoka, nurodyta 38.1.-38.3. punktuose, negali būti mažesnė kaip 10 procentų (ši nuostata netaikomos mokytojams ir pagalbos mokiniui specialistams) Mokyklos darbuotojo pareiginės algos. 
41. Vienam Mokyklos darbuotojui vienu metu gali būti skiriamos kelios priemokos pagal kiekvieną iš 38.1.-.38.3. punktuose nurodytų kriterijų, tačiau priemokų suma negali viršyti 80 procentų Mokyklos darbuotojo pareiginės algos, šios dalies nuostatos netaikoma mokytojams ir pagalbos mokiniui specialistams. 
42. Mokyklos darbuotojui priemokos dydį atsižvelgiant į pavestų atlikti funkcijų ar užduočių sudėtingumą, mąstą įsakymu nustato Mokyklos vadovas.
43. Priemoka skiriama terminuotai, nurodant konkretų laikotarpį, už kurį skiriama priemoka, taip pat nurodant kokiu 38.1.-38.3. punktuose numatytu pagrindu ir už kokius veiksmus priemoka yra skiriama.

VII. SKATINIMAS

44. Mokyklos darbuotojas gali būti skatinamas už nepriekaištingą pareigų atlikimą.
45. Sprendimą dėl darbuotojo skatinimo bei skatinimo formos priima Mokyklos vadovas įsakymu, atsižvelgdamas į tokias aplinkybes (visas ar kelias iš jų):
45.1.  Mokyklos darbuotojas atliko Mokyklos veiklai ypač svarbią užduotį, kai savo darbu
reikšmingai prisidedama prie Mokyklos strategijos kūrimo, inovacijų ir Mokyklos metinio veiklos plano vykdymo;
45.2. Mokyklos darbuotojas pareigas atliko nepriekaištingai, įskaitant, jam nustatytais ar su juo sutartais terminais;
45.3. Mokyklos darbuotojas pasižymėjo indėliu Mokyklos veiklos sklaidai, žinomumui;
45.4. Mokyklos darbuotojo veikla įvertinama kaip viršijanti lūkesčius;
45.5. Paskatinti darbuotoją siūlo jo tiesioginis vadovas ir / ar Mokyklos vadovas;
46. Kitas Mokyklos vertinimu reikšmingas aplinkybes.
47. Mokyklos Darbuotojai gali būti skatinami šiomis skatinimo priemonėmis:
47.1.  padėka;
47.2. suteikiant iki 5 mokamų papildomų poilsio dienų (tačiau ne daugiau kaip 10 mokamų
papildomų poilsio dienų per metus) arba atitinkamai sutrumpinant darbo laiką;
47.3. vienkartine pinigine išmoka Vyriausybės nustatyta tvarka;
47.4. finansuojant kvalifikacijos tobulinimą ne didesne kaip Mokyklos darbuotojo vienos
pareiginės algos dydžio suma per metus;
48. Tuo atveju, jeigu buvo nustatyta, kad per paskutinius 6 mėnesius Mokyklos Darbuotojai padarė darbo pareigų pažeidimą, jie gali būti neskatinami, išskyrus atvejį, kai po vertinimo darbuotojo veikla įvertinama kaip viršijanti lūkesčius. Mokyklos Darbuotojai visais atvejais neskatinami, jei per paskutinius 6 mėnesius yra padarę darbo pareigų pažeidimą Lietuvos Respublikos viešųjų ir privačių interesų derinimo įstatymo 23 straipsnyje nustatytais atvejais.


VIII. MATERIALINĖ PAŠALPA

49. Mokyklos darbuotojams, kurių materialinė būklė tapo sunki dėl jų pačių ligos, artimųjų
giminaičių, sutuoktinio, partnerio (kai partnerystė įregistruota įstatymų nustatyta tvarka), sugyventinio, jo tėvų, vaikų (įvaikių), brolių (įbrolių) ir seserų (įseserių), taip pat išlaikytinių, kurių globėjais ar rūpintojais įstatymų nustatyta tvarka yra paskirti Mokyklos darbuotojai, ligos ar mirties, stichinės nelaimės ar turto netekimo, gali būti skiriama iki 2 MMA dydžio materialinė pašalpa, jeigu yra pateikti šių darbuotojų rašytiniai prašymai ir atitinkamą aplinkybę patvirtinantys dokumentai.
50. Mirus Mokyklos darbuotojui, jo šeimos nariams (sutuoktiniui, vaikams (įvaikiams), motinai (įmotei), tėvui (įtėviui), senelei, seneliui, kitiems giminaičiams, kurie su mirusiuoju turėjo artimą ryšį ir (ar) gyveno kartu) iš Lopšeliui-darželiui skirtų lėšų gali būti išmokama iki 2 MMA dydžio materialinė pašalpa, jeigu yra pateiktas jo šeimos nario rašytinis prašymas ir mirties faktą patvirtinantys dokumentai.
51. Materialinę pašalpą Mokyklos Darbuotojams, išskyrus Mokyklos vadovą, skiria Mokyklos vadovas iš Mokyklai skirtų lėšų. Mokyklos vadovui materialinę pašalpą skiria Telšių rajono savivaldybės meras iš Mokyklai skirtų lėšų.

IX. IŠEITINĖS IŠMOKOS

52. Atsižvelgiant į darbo sutarties su Mokyklos darbuotoju nutraukimo pagrindą, Mokyklos
darbuotojui gali būti mokama Lietuvos Respublikos darbo kodekse numatyto dydžio išeitinė išmoka.

X. MOKĖJIMAS UŽ DARBĄ POILSIO IR ŠVENČIŲ DIENOMIS,             VIRŠVALANDINĮ DARBĄ

53. Už darbą poilsio ir švenčių dienomis, kai nenustatyta pagal darbo grafiką mokamas
dvigubas darbuotojo darbo užmokestis.
54. Viršvalandinio darbo apmokėjimas:
- už viršvalandinį darbą darbuotojui apmokamas pusantro darbuotojo darbo užmokesčio dydžio užmokestis; 
- už viršvalandinį darbą poilsio dieną, kai nenustatyta pagal darbo grafiką, mokamas dvigubas darbuotojo darbo užmokestis;
- už viršvalandinį darbą švenčių dienomis, kai nenustatyta pagal darbo grafiką mokamas darbuotojo dviejų su puse darbo užmokesčio dydžio užmokestis.
55. Už darbą naktį mokamas pusantro darbuotojo darbo užmokesčio dydžio užmokestis.
56. Darbuotojo prašymu darbo poilsio ir švenčių dienomis laikas, darbo naktį  ar viršvalandinio darbo laikas, padaugintas iš šio straipsnio 55-57 punktuose nustatyto atitinkamo dydžio, gali būti pridedamas prie kasmetinių atostogų laiko.

XI. DARBO LAIKO APSKAITA

57. Darbo laiko apskaita Mokykloje tvarkoma Mokyklos vadovo įsakymu patvirtintos formos
darbo laiko apskaitos žiniaraščiuose, kuriuos pildo Mokyklos Darbuotojai, kuriems tai pavesta atlikti pagal jų pareigybės aprašymus arba Mokyklos vadovo įsakymą.
58. Atsakingi Mokyklos Darbuotojai darbo laiko apskaitos žiniaraštyje nurodo faktiškai dirbtą laiką, atsižvelgiant į atliktą viršvalandinį darbą, darbą poilsio ir švenčių dienomis, komandiruotes ir visas kitas žymas, turinčias įtakos Darbuotojų darbo laiko deklaravimui ir darbo užmokesčio apskaičiavimui bei nurodytas darbo laiko apskaitos žiniaraščio pildymo reikalavimuose.
59. Užpildytus ir atsakingo asmens pasirašytus darbo laiko apskaitos žiniaraščius pasirašo Mokyklos vadovas.
60. Buhalterinė apskaita tvarkoma centralizuotai.

XII. DARBO UŽMOKESČIO MOKĖJIMO TERMINAI IR TVARKA

61. Darbo užmokesčio mokėjimo tvarka paprastai sulygstama Mokyklos ir Mokyklos
darbuotojo sudaryta darbo sutartimi.
62. Mokyklos mokytojams nustatomas sutrumpintas darbo laikas – ne ilgesnė kaip 36 valandų
darbo laiko norma per savaitę, o už sutrumpintą darbo laiką mokama kaip už visą darbo laiką.
63. Darbo užmokestis darbuotojui paprastai mokamas ne rečiau kaip du kartus per mėnesį, o
esant darbuotojo prašymui – kartą per mėnesį. Darbo užmokestis Mokyklos Darbuotojams mokamas ne vėliau kaip kiekvieno mėnesio 10 ir 25 dienomis, jeigu atskiro Mokyklos darbuotojo darbo sutartyje nenumatyta kitaip.
64. Pasibaigus darbo sutarčiai, visos Mokyklos darbuotojo su darbo santykiais susijusios
išmokos išmokamos paskutinę Mokyklos darbuotojo darbo Mokykloje dieną, nebent raštu būtų susitarta kitaip.
65.  Darbo užmokestis Mokyklos Darbuotojams mokamas tik pinigais ir išmokamas pervedant
į Mokyklos darbuotojo nurodytą jo banko sąskaitą.
66. Ne rečiau kaip kartą per mėnesį darbuotojui elektroniniu būdu pateikiamas atsiskaitymo
lapelis, kuriame nurodomas jam priskaičiuoto darbo užmokesčio suma, išmokėtos ir išskaičiuotos sumas ir dirbto darbo laiko trukmė, atskirai nurodant viršvalandinių darbų trukmę.
67. Esant rašytiniam darbuotojo prašymui, Mokykla išduoda darbuotojui pažymą apie jo darbą
Mokykloje. Pažymoje nurodoma darbuotojo darbo funkcijos ir / ar pareigos, kiek laiko jis dirbo, darbo užmokesčio dydis ir sumokėtų mokesčių bei valstybinio socialinio draudimo įmokų dydis.

XIII. DARBAS NE VISO DARBO LAIKO SĄLYGOMIS

68. Jeigu su Mokyklos darbuotoju jo darbo sutartimi yra sutartas darbas ne visą darbo laiką, tai
darbuotojui darbo užmokestis mokamas proporcingai darbuotojo dirbtam laikui.
69. Darbas ne visą darbo laiką dirbantiems Mokyklos Darbuotojams nesukelia ribojimų
nustatant kasmetinių atostogų trukmę, apskaičiuojant darbo stažą, skiriant į aukštesnes pareigas, tobulinant kvalifikaciją, neapriboja kitų darbuotojo darbo teisių, palyginti su Darbuotojais, kurie dirba tokį patį ar lygiavertį darbą viso darbo laiko sąlygomis, atsižvelgiant į darbo stažą, kvalifikaciją ar kitas aplinkybes.

XIV. IŠSKAITOS IŠ DARBO UŽMOKESČIO

70. Išskaitos iš darbuotojo Darbo užmokesčio gali būti daromos tik Lietuvos Respublikos darbo
kodekso ir kitų teisės aktų numatytais atvejais ir juose nustatyta tvarka.
71. Išskaitos gali būti daromos šiais atvejais:
71.1. grąžinti perduotoms ir darbuotojo nepanaudotoms pagal paskirtį darbdavio (Mokyklos) pinigų sumoms;
71.2. grąžinti sumoms, permokėtoms dėl skaičiavimo klaidų;
71.3. atlyginti žalai, kurią darbuotojas dėl savo kaltės padarė Mokyklai , neviršijant vieno mėnesio darbuotojo vidutinio darbo užmokesčio dydžio net ir tuo atveju, jeigu buvo padaryta didesnė žala;
71.4. išieškoti atostoginiams už suteiktas atostogas, viršijančias įgytą teisę į visos trukmės ar dalies kasmetines atostogas, darbo sutartį nutraukus darbuotojo iniciatyva be svarbių priežasčių arba dėl darbuotojo kaltės Mokyklos iniciatyva.
72. Išskaitos iš darbuotojo Darbo užmokesčio daromos rašytiniu administracijos nurodymu
(įsakymu, potvarkiu ar kitu tvarkomuoju dokumentu) ne vėliau kaip per vieną mėnesį nuo tos dienos, kurią Įstaigą sužinojo ar galėjo sužinoti apie atsiradusį išskaitos pagrindą, o DAS 70.3. punkte numatytu atveju – ne vėliau kaip per tris mėnesius nuo žalos paaiškėjimo dienos.
73. Išskaitų iš darbuotojo Darbo užmokesčio dydžius numato Lietuvos Respublikos darbo
kodekso 150 straipsnis bei Lietuvos Respublikos civilinio proceso kodekso 736 straipsnis.

XV. KASMETINIŲ ATOSTOGŲ APMOKĖJIMAS

74. Kasmetinių atostogų trukmė, apmokėjimas, suteikimo tvarka nustatoma vadovaujantis
Lietuvos Respublikos darbo kodekso, Lietuvos Respublikos Vyriausybės 2017 m. birželio 21 d. nutarimo Nr. 496 „Dėl Lietuvos Respublikos darbo kodekso įgyvendinimo“ šios DAS bei kitų Mokyklos lokalinių teisės aktų nuostatomis.
75. Darbuotojams suteikiamos ne mažiau kaip 20 darbo dienų (jeigu dirbama 5 darbo dienas
per savaitę) arba ne mažiau kaip 24 darbo dienų (jeigu dirbama 6 darbo dienas per savaitę), o jeigu darbo dienų per savaitę skaičius yra mažesnis arba skirtingas, darbuotojui suteikiamos ne trumpesnės kaip 4 savaičių trukmės atostogos. Mokytojams ir kitiems darbuotojams, numatytiems Kai kurių kategorijų darbuotojų, turinčių teisę į pailgintas atostogas, sąraše ir šių atostogų trukmės apraše, patvirtintame Lietuvos Respublikos Vyriausybės 2017 m. birželio 21 d. nutarimu Nr. 496 „Dėl Lietuvos Respublikos darbo kodekso įgyvendinimo“, suteikiama 40 darbo dienų (jeigu dirbama 5 darbo dienas per savaitę) arba 48 darbo dienos (jeigu dirbama 6 darbo dienas per savaitę) pailgintų kasmetinių atostogų, o jeigu darbo dienų per savaitę skaičius yra mažesnis arba skirtingas, minėtiems darbuotojams suteikiamos 8 savaičių trukmės pailgintos atostogos.
76. Kasmetinių atostogų laiku darbuotojui paliekamas jo vidutinis darbo užmokestis. Vidutinio
darbo užmokesčio skaičiavimo tvarką nustato Vidutinio darbo užmokesčio skaičiavimo tvarkos aprašas, patvirtintas Lietuvos Respublikos Vyriausybės 2017 m. birželio 21 d. nutarimu Nr. 496 „Dėl Lietuvos Respublikos darbo kodekso įgyvendinimo“. Laikotarpis, iš kurio skaičiuojamas vidutinis darbo užmokestis, yra 3 paskutiniai kalendoriniai mėnesiai, einantys prieš tą mėnesį, už kurį (ar jo dalį) mokamas vidutinis darbo užmokestis.
77. Atostoginiai Mokyklos darbuotojui išmokami ne vėliau kaip paskutinę darbo dieną prieš
kasmetinių atostogų pradžią. Atostoginiai už atostogų dalį, viršijančią dvidešimt darbo dienų (dirbama penkias darbo dienas per savaitę) trukmę, darbuotojui mokami atostogų metu darbo užmokesčio mokėjimo tvarka ir terminais. Atskiru darbuotojo prašymu atostoginiai mokami įprasta darbo užmokesčio mokėjimo tvarka.
78. Nutraukiant darbo sutartį su Mokyklos darbuotoju, kuris darbo sutarties nutraukimo dieną
turi sukauptų neišnaudotų kasmetinių atostogų, už nepanaudotas kasmetines atostogas darbuotojui sumokama kompensacija.
XVI. LIGOS IŠMOKOS MOKĖJIMAS

79. Ligos išmoka mokama už pirmąsias dvi kalendorines ligos dienas, sutampančias su
darbuotojo darbo grafiku. Mokama ligos išmoka 62,06 procentų pašalpos gavėjo vidutinio darbo užmokesčio, apskaičiuoto Lietuvos Respublikos Vyriausybės nustatyta tvarka.
80. Pagrindas išmokėti ligos išmoką yra nedarbingumo pažymėjimas, išduotas pagal Lietuvos
Respublikos sveikatos apsaugos ministro ir socialinės apsaugos ir darbo ministro tvirtinamas Elektroninių nedarbingumo pažymėjimų bei elektroninių nėštumo ir gimdymo atostogų pažymėjimų išdavimo taisykles.

XVII. BAIGIAMOSIOS NUOSTATOS

81. Tvirtinant šią DAS buvo įvykdytos informavimo ir konsultavimo procedūros su Mokyklos
veikiančia Profesine sąjunga.
82. Mokykla užtikrina, kad ši DAS būtų prieinama susipažinti visiems Mokyklos darbuotojams
bei kad visi Mokyklos Darbuotojai būtų su DAS supažindinami pasirašytinai. Mokyklos Darbuotojai privalo laikytis DAS nustatytų įpareigojimų bei atlikdami savo darbo funkcijas vadovautis DAS nustatytais principais.
83. Informacija apie Mokyklos Darbuotojų darbo užmokestį teikiama ir skelbiama tik Lietuvos
Respublikos teisės aktuose numatytais atvejais arba darbuotojui raštiškai sutikus.
84. Patvirtinta DAS peržiūrima pasikeitus Lietuvos Respublikos teisės aktams arba esant
kitiems aktualiems darbo apmokėjimo sistemos pokyčiams. Mokykla turi teisę iš dalies arba visiškai pakeisti DAS, laikydamasi pareigos įvykdyti informavimo ir konsultavimo procedūras su Mokykloje veikiančia Profesine sąjunga.

PRIEDAI:
1) DAS priedas Nr.1 Mokyklos darbuotojų pareigybių pakopos Jų darbo užmokesčio
Intervalai;
2) DAS priedas Nr. 2 Direktoriaus pavaduotojo ugdymui ir pavaduotojo ūkiui ir kietiems
reikalams pareiginės algos koeficientai;
3) DAS priedas Nr. 3 Mokytojų dirbančių pagal ikimokyklinio ir  priešmokyklinio ugdymo
programą ir meninio ugdymo mokytojų, dirbančių pagal ikimokyklinio ir (arba) priešmokyklinio ugdymo programas;
4) [bookmark: _Hlk202439213]DAS priedas Nr.4 Vaiko pagalbos specialistų (specialiųjų pedagogų, socialinių pedagogų ir
logopedų)  pareiginės algos koeficientai;
5) DAS priedas Nr. 5 Kitų Mokyklos darbuotojų pareiginės algos koeficientai;

_________________________________

SUDERINTA                                                                                 
Profesinės sąjungos pirmininko pavaduotoja  
Ona Kovierienė














							          
                                                                                               Priedas Nr. 1
							           Telšių lopšelio-darželio „Žemaitukas“ 
	            darbuotojų darbo apmokėjimo sistema  

Mokyklos darbuotojų pareigybės ir darbo užmokesčio intervalai

	Darbuotojų pareigybės
	Pareigybės 

	Aprašymas
	Koeficientų intervalai

	
	Lygis
	Grupė
	Pakopa 
	
	

	Direktorius
	A2
	I
	6
	Aukščiausio lygmens vadovavimas, strateginis įstaigos valdymas, atsakomybė už visų procesų koordinavimą.
	2,5524 – 2,5758

	Direktoriaus pavaduotojas ugdymui
	A2
	I
	5
	Vadovauja ugdymo procesui, organizuoja pedagoginę veiklą, atsako už ugdymo kokybę.
	
2,2778 – 2,2856


	Ikimokyklinio ir priešmokyklinio ugdymo mokytojai, meninio ugdymo vadovai
	A2
	II
	4
	Savarankiškas darbas su vaikais, ugdymo planavimas, bendradarbiavimas su tėvais, veiklos kokybės užtikrinimas.
	1,1886 – 1,6693

	Vaiko pagalbos specialistai
	
	
	
	
	

	Raštinės administratorius
	B
	III
	3
	Vykdo dokumentų administravimą, registravimą, bendravimą su išorės institucijomis
	 
0,73 – 1,02

	Direktoriaus pavaduotojas ūkiui ir kitiems reikalams
	A2
	I
	5
	Prižiūri įstaigos ūkį, koordinuoja techninį personalą, atsako už materialųjį turtą, viešųjų pirkimų organizatorius ir iniciatorius, darbas su SABIS,CPO
	1,04 – 1,60

	Mokinio padėjėjas
	C
	IV
	2
	Padeda grupės vaikams, asistuoja mokytojui kasdienėse veiklose. Savarankiškumas ribotas, atsakomybė – pagalba ugdymo procese.
	0,71-0,84

	Ikimokyklinio ugdymo mokytojo padėjėjas
	
	
	
	Atliekamos įvairios pagalbinės funkcijos, pagalba kasdienėse ugdymo veiklose; savarankiškumas ribotas, atsakomybė – pagalba ugdymo procese.
	

	Valytojas, darbininkas, kiemsargis
	D
	V
	1
	Atlieka pagalbinius ūkinius darbus, prižiūri teritoriją, atsakomybė už švarą ir tvarką įstaigos aplinkoje
	MMA


                                               
                                              Priedas Nr. 2
Telšių lopšelio-darželio „Žemaitukas“ 
darbuotojų darbo apmokėjimo sistema  

Direktoriaus pavaduotojo ugdymui pareiginės algos koeficientai
1. Mokyklos vadovo pavaduotojo ugdymui pareiginės algos koeficientai:
	Mokinių skaičius
	Pareiginės algos koeficientai

	
	Pedagoginio darbo stažas (metais)

	
	iki 10
	nuo daugiau kaip 10 iki 15
	daugiau kaip 15

	iki 500
	2,2778
	2,2827
	2,2856

	501 ir daugiau
	2,2920
	2,3235
	2,3568



2. Pareiginės algos koeficientai dėl veiklos sudėtingumo didinami 5 -10 procentų:
2.1. 5 procentais direktoriaus pavaduotojui ugdymui, atsakingam už mokinių, turinčių specialiųjų ugdymosi poreikių, ugdymo organizavimą, jeigu Mokykloje ugdoma 10 ar daugiau, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių vaikų;
2.2. 10 procentų direktoriaus pavaduotojui ugdymui, atsakingam už mokinių, turinčių
specialiųjų ugdymosi poreikių, ugdymo organizavimą, jeigu Mokykloje ugdoma 15 ar daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių;
2.3. Direktoriaus pavaduotojui ugdymui, jeigu Mokykloje ugdoma  10 ar daugiau užsieniečių arba Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio mokymosi pagal ikimokyklinio ir priešmokyklinio ugdymo ir profesinio mokymo programas pradžios Lietuvos Respublikoje;
3. Jeigu direktoriaus pavaduotojo ugdymui veikla atitinka du ar daugiau 3–4 punktuose nustatytų
kriterijų, pareiginės algos koeficientas didinamas ne daugiau kaip 25 procentais.
4. Direktoriaus pavaduotojo ugdymui pareiginės algos koeficientai nustatomi atsižvelgiant į vaikų skaičių einamųjų metų rugsėjo 1 dieną ir esant pakankamai lėšų.
















                                                                                                Priedas Nr. 3
[bookmark: _Hlk200636198]Telšių lopšelio-darželio „Žemaitukas“ 
darbuotojų darbo apmokėjimo sistema  

[bookmark: _Hlk202439386][bookmark: _Hlk202439065]Mokytojų dirbančių pagal ikimokyklinio ir priešmokyklinio ugdymo programą ir meninio ugdymo mokytojų, dirbančių pagal ikimokyklinio ir (arba) priešmokyklinio ugdymo programas,
 pareiginės algos koeficientai  

1. Mokytojų, dirbančių pagal ikimokyklinio ir  priešmokyklinio ugdymo programas, ir meninio
ugdymo mokytojų, dirbančių pagal ikimokyklinio ir (arba) priešmokyklinio ugdymo programas,  pareiginės algos koeficientai:

	Kvalifikacinė kategorija
	Pareiginės algos koeficientai

	
	Pedagoginio darbo stažas (metais)

	
	iki 2
	nuo daugiau kaip 2 iki 5
	nuo daugiau kaip 5 iki 10
	nuo daugiau kaip 10 iki 15
	nuo daugiau kaip 15 iki 20
	nuo daugiau kaip 20 iki 25
	daugiau kaip 25

	Nesuteiktos kvalifikacinės kategorijos

	Mokytojas
	1,1886
	1,1930
	1,2032
	1,2252
	1,2633
	1,2676
	1,2750

	Suteiktos kvalifikacinės kategorijos

	Mokytojas
	1,2764
	1,2795
	1,2809
	1,2881
	1,2912
	1,2955
	1,3057

	Vyresnysis mokytojas
	 
	1,3073
	1,3117
	1,3176
	1,3704
	1,3776
	1,3834

	Mokytojas metodininkas
	 
	 
	1,3967
	1,4216
	1,4669
	1,4730
	1,4832

	Mokytojas ekspertas
	 
	 
	1,5872
	1,6136
	1,6547
	1,6620
	1,6693“.


      2. Pareiginės algos pastoviosios dalies koeficientai didinami dėl veiklos sudėtingumo ikimokyklinio ugdymo mokytojams, priešmokyklinio ugdymo mokytojams, meninio ugdymo mokytojui:
      2.1. 5 proc. jeigu grupėje ugdomi 2-4 vaikai, dėl įgimtų ar įgytų sutrikimų turinčių vidutinių specialiųjų ugdymosi poreikių, ir (arba) 1–3 vaikai, dėl įgimtų ar įgytų sutrikimų turintys didelių ar labai didelių specialiųjų ugdymosi poreikių;
      2.2. 10 proc. mokytojams, dirbantiems pagal ikimokyklinio ugdymo programą, priešmokyklinio ugdymo programą, meninio ugdymo mokytojui, jei grupėje ugdomi 5 ar daugiau vaikų, dėl įgimtų ar įgytų sutrikimų turinčių vidutinių specialiųjų ugdymosi poreikių, ir (arba) 4 vaikai, dėl įgimtų ar įgytų sutrikimų turintys didelių ar labai didelių specialiųjų ugdymosi poreikių.
      3. Papildomai 5proc. didinama  jeigu grupėje ugdomas vienas ar daugiau užsieniečių arba Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio (mokinių) mokymosi pradžios Lietuvos Respublikoje.
      4. Ikimokyklinio ugdymo mokytojams, priešmokyklinio ugdymo mokytojams, meninio ugdymo Mokytojams dirbantiems su atnaujintu ikimokyklinio ir priešmokyklinio ugdymo programos turiniu,  nuo 2026 m. sausio 1 d. iki 2027 m. rugpjūčio 31 d. mokama iki 5,5 proc. priemoka arba gali būti didinamas iki 5,5 proc. pareigines algos koeficientas neviršijant ugdymo įstaigos darbo užmokesčio fondo.
                                                                                                 
                                                     Priedas Nr. 4 
[bookmark: _Hlk202440162]Telšių lopšelio-darželio „Žemaitukas“ 
darbuotojų darbo apmokėjimo sistema  

[bookmark: _Hlk202439522]Vaiko pagalbos specialistų (specialiųjų pedagogų, socialinių pedagogų ir logopedų) 
pareiginės algos koeficientai

1. Specialiųjų pedagogų (toliau spec. pedagogų), socialinių pedagogų (toliau – soc. pedagogų)
logopedų, judesio korekcijos specialistų pareiginės algos koeficientai:
	Kvalifikacinė
kategorija
	Pareiginės algos koeficientai

	
	Pedagoginio darbo stažas (metais)

	
	iki 2
	nuo daugiau kaip 2
iki 5
	nuo daugiau kaip 5
iki 10
	nuo daugiau kaip 10 iki 15
	nuo daugiau kaip 15 iki 20
	nuo daugiau kaip 20 iki 25
	daugiau kaip 25

	Nesuteiktos kvalifikacinės kategorijos

	Spec. pedagogas, soc. pedagogas, logopedas, surdopedagogas, tiflopedagogas, judesio korekcijos specialistas, karjeros specialistas
	1,1886
	1,1930
	1,2032
	1,2252
	1,2633
	1,2676
	1,2750

	Suteiktos kvalifikacinės kategorijos

	Spec. pedagogas, soc. pedagogas, logopedas, surdopedagogas, tiflopedagogas
	1,2764
	1,2795
	1,2809
	1,2881
	1,2912
	1,2955
	1,3057

	Vyresnysis spec. pedagogas, vyresnysis soc. pedagogas, vyresnysis logopedas, vyresnysis surdopedagogas, vyresnysis tiflopedagogas
	 
	1,3073
	1,3117
	1,3176
	1,3704
	1,3776
	1,3834

	Spec. pedagogas metodininkas, soc. pedagogas metodininkas, logopedas metodininkas, surdopedagogas metodininkas, tiflopedagogas metodininkas
	 
	 
	1,3967
	1,4216
	1,4669
	1,4730
	1,4832

	Spec. pedagogas ekspertas, soc. pedagogas ekspertas, logopedas ekspertas, surdopedagogas ekspertas, tiflopedagogas ekspertas
	 
	 
	1,5872
	1,6136
	1,6547
	1,6620
	1,6693


2. Pareiginės algos koeficientai dėl veiklos sudėtingumo Spec. pedagogams, soc. pedagogams,
judesio korekcijos specialistui, logopedams:
2.1. didinami 5 procentais dirbantiems, su vienu ar daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių;
2.2. didinami 5 procentais darbui su 1 ir daugiau mokinių, kai specialistas mokyklos Vaiko gerovės komisijos (toliau -VGK) sprendimu ne trumpiau kaip 1 mėn. iš eilės teikia papildomą švietimo pagalbą vienam ar daugiau mokinių, dėl nepalankių aplinkos veiksnių patiriantiems mokymosi sunkumų, bet kuriems dar nenustatyti specialieji ugdymosi poreikiai; 
2.3. didinti 5 procentais dirbantiems su vienu ar daugiau užsieniečių arba Lietuvos Respublikos piliečių, atvykusių gyventi į Lietuvą, nemokančių valstybinės kalbos, dvejus metus nuo mokinio mokymosi pradžios, kai specialistas VGK sprendimu ne trumpiau kaip 1 mėn. iš eilės teikia papildomą švietimo pagalbą;
2.4. gali būti didinami 10 procentų ir pagal šiuos DAS kriterijus:
2.4.1. už turimas papildomas kvalifikacijas ir / ar įgūdžius (pavyzdžiui, užsienio kalbos
mokėjimas, puikus informacinių technologijų išmanymas), naudingus atliekant darbo funkciją Mokykloje;
2.4.2.  vykdo metodinę veiklą,  konsultuoja kitus pedagogus, vykdo projektinę veiklą.
3. Jeigu specialiojo pedagogo, logopedo, surdopedagogo, socialinio pedagogo  veikla atitinka du ar
daugiau 1 punkte nustatytų kriterijų, jo pareiginės algos koeficientas didinamas ne daugiau kaip 25 procentų.
4. Vaiko pagalbos specialistams dirbantiems  su atnaujintu ikimokyklinio ir priešmokyklinio
ugdymo programos turiniu,  nuo 2026 m. sausio 1 d. iki 2027 m. rugpjūčio 31 d. mokama iki 5,5 proc. priemoka arba gali būti didinamas iki 5,5 proc. pareigines algos koeficientas neviršijant ugdymo įstaigos darbo užmokesčio fondo.

5. 


Priedas Nr. 5
Telšių lopšelio-darželio „Žemaitukas“ 
darbuotojų darbo apmokėjimo sistema
  
[bookmark: _Hlk185251194]Kitų Mokyklos darbuotojų pareiginės algos koeficientai

1. Mokyklos Darbuotojų, išskyrus direktorių, direktoriaus pavaduotojo ugdymui, kurių darbas laikomas pedagoginiu, mokytojus, taip pat vaiko pagalbos specialistus, pareigybei nustatyti pareiginės algos koeficientai
	
	
	                              Profesinio darbo patirtis metais

	Pareigybė
	Lygis
	0-3
	3-15
	15 ir daugiau

	
	
	Min
	Vid 
	Maks 
	Min
	Vid 
	Maks
	Min 
	Vid
	Maks

	Direktoriaus pavaduotojas ūkiui ir bendriesiems klausimams
	

A2
	

1,04
	

1,13
	

1,45
	

1,15
	

1,27
	

1,3
	

1,43
	

1,57
	

1,6

	Raštinės administratorius
	B
	0,73
	0,78
	0,82
	0,83
	0,89
	 0,95
	0,97
	0,99
	1,02

	Mokinio padėjėjas,
Ikimokyklinio ugdymo mokytojo padėjėjas
	C
	0,71
	0,73
	0,75
	0,76
	0,78
	0,79
	0,80
	0,82
	0,84



2. Darbuotojų pareiginės algos koeficientų intervalai – Minimali ir Maksimali reikšmė – nustatomi
siekiant užtikrinti skaidrų ir pagrįstą darbo užmokesčio diferencijavimą pagal darbuotojo profesinę darbo patirtį.
3. MIN (Minimali reikšmė)-  mažiausias galimas pareiginės algos koeficientas, taikomas darbuotojui,
neturinčiam profesinės darbo patirties arba kai patirtis yra iki 3 metų. Šis koeficientas atitinka pradinį darbo lygį.
4. VID - visų tos pareigybės koeficientų, nustatytų pagal profesinės patirties grupes, aritmetinis
vidurkis. Taikoma darbuotojams, kurių darbo patirtis siekia nuo 3 iki 15 metų.
5. MAX (Maksimalus reikšmė) - didžiausias galimas koeficientas, taikomas darbuotojui, turinčiam
ilgametę (daugiau nei 15 metų) profesinę patirtį. Atspindi aukščiausią kompetencijų lygį.
       6. Konkretus pareiginės algos koeficientas šio priedo nustatyto intervalo ribose nustatomas vadovaujantis Darbo apmokėjimo sistemos 12.2 punkte nustatytais kriterijais. Tos pačios pareigybės darbuotojams gali būti nustatyti skirtingi pareiginės algos koeficientai, jeigu jie susidarė dėl darbuotojų veiklos vertinimo rezultatų arba buvo nustatyti vadovaujantis tuo metu galiojusiomis teisės aktų nuostatomis.


   



